Kallhvalurin verður upp í 10 m langur, kvennhvalurin uppí 8,5 m. Bóghvítuhvalur hevur 10-13, 6-8 cm langar tenn hvørjumegin í kjaftinum, og hann etur alt, sum fyri kjaftin rekur, høgguslokk, brugdu og fisk; eitt nú laks, sild, tosk, svartkalva, makrel, tunfisk og arnaskøtu og fugl, sum situr á sjónum ella skerum (og verður tí eisini stundum nevndur» æðuhvalur «), somuleiðis stóran og smáan kóp og hval.